Oznaka: Vrijeme Radikalnog POMAKA_Ljeto i Jesen 2010. (3) 
www.eli21.com * eli.jaska@ri.t-com.hr 

Rijeka 05.07.2010. - Updata 12.07.2010 

Vrijeme Radikalnog Pomaka 

Ljeto i Jesen 2010.
(Svjetlost br. 89 – časopis za razvoj svijesti i cjelovitost pristup življenju 

– Teledisk d.o.o., Zagreb) – Pocrtala Eli
	         Sve će se protresti... sve... do kolovoza 2010. ništa neće ostati kako je bilo. 
         To može biti vrlo dobro, ali morate naučiti jedriti po tim promjenama i 
         uhvatiti priliku kada se pruži




Piše: Maurice Fernandez (ovaj tekst francuski astrolog je napisao početkom prošle godine, ali je i danas podjednako aktualan) 

Osjećam se primoranim napisati ovaj tekst o tome što mi astrolozi vidimo da dolazi. Nalazimo se na početku jednog uistinu jedinstvenog vremena u povijesti koje će iznova definirati temelje našeg života. Astrološke su okolnosti neobične i krajnje dramatične. Promjena će vjerojatno dotaknuti svaku razinu našeg postojanja, premda će to svaki čovjek osjetiti na drukčiji način i na promjenjivim stupnjevima intenziteta. 

Pišem ovaj tekst kako biste to vrijeme mogli bolje iskoristiti i razumjeti o čemu se radi. Kao astrolozi, svjesni smo ciklusa koji utječu na našu egzistenciju, a budući da je ovaj dolazeći ciklus jedinstven smatram da je bitno podijeliti ovu informaciju. Pokušat ću to iznijeti jednostavnim riječima i ne opterećivati vas dugim tekstom i s previše pojedinosti. 

Nekoliko planetarnih tijela pomalo oblikuju vrlo specifičan i rijedak poredak. Ta konfiguracija započela se formirati u jesen 2008. godine. Na političkoj razini to je bilo vrijeme kada je buknula ekonomska kriza i kada je bio izabran američki predsjednik Barack Obama.
Konfiguracija će ući u drugu fazu tijekom studenog 2009. i siječnja/veljače 2010. (Saturn će ući u kardinalni znak Djevice i biti u moćnom kutu s Plutonom u Jarcu).

Treća faza vjerojatno je najintenzivnija, a dogodit će se od kraja lipnja do kraja srpnja 2010., kada će se svi faktori konfiguracije zajedno poredati u križu na samom početku kardinalnih znakova u astrologiji. (Kardinalni znakovi su znakovi novog ciklusa. Planeti o kojima govorimo su Pluton, Uran, Saturn, Jupiter i Mars). Ti planeti su tijela koja se vrlo sporo kreću, pa je doista izuzetno da se ta spora tijela sva poredaju u jednom križu na tako specifičnim stupnjevima!

U normalnim okolnostima neki ljudi prolaze kroz promjene dok drugi nastavljaju sa svojom rutinom. Ovdje je poredak toliko dramatičan i snažan da bi mogao prilično utjecati na svačiji život... Moguće je da vaš život do jeseni 2010. više neće biti isti! Pitanje koje se često postavlja jest: „Jeli to dobro ili loše?“ Odgovor glasi: sve ovisi o načinu na koji se tretiraju ti događaji, a jedan svjestan pristup može činiti razliku.

Jedno je sigurno: ne očekujte sigurnost, konzistentnost i predvidljivost. Stvarnost će se brzo mijenjati i zato je bolje plivati sa strujom i istovremeno biti svjestan onoga što se događa. Fleksibilnost je jedan od najvažnijih faktora tog vremena. Taj utjecaj je sličan stvaranju jednog ogromnog vala.. na njemu možete jahati i stići dalje nego ste ikad pomislili, iskusiti moćnu transformaciju koja vas može uzdignuti u nova područja. Ali taj val može i uništiti mnogo onoga za što ste trenutno vezani. 

Redefiniranje se može dogoditi na raznim područjima: možete promijeniti zanimanje, veze, mjesto boravka, način razmišljanja, da spomenemo tek neke. Novi ljudi ući će u vaš život, trenutni će možda otići. Nove ideje i projekti će se razviti, možda ćete biti nadahnuti da sebe iznova izmislite! Karte će se ponovo izmiješati! Ovo je vrijeme buđenja, revolucije, unutarnje i socijalne revolucije.
Sve će se protresti... sve... od studenog 2009. do kolovoza 2010. ništa neće ostati kako je bilo. 
To može biti vrlo dobro, ali morate naučiti jedriti po tim promjenama i uhvatiti priliku kada se pruži. Ne pokušavajte postići da sve bude savršeno, ne pokušavajte htjeti nešto imati i zadržati: promjena vas može dovesti do jedne potpuno nove i možda više razine od one gdje se nalazite, ali morat ćete otpustiti svoju sigurnost. To je vrijeme rizika, novog stvaranja, novih ideja, novih koncepta, novih vizija i impulsa da se to dogodi.

Brakovi se mogu raspasti, može se izgubiti posao i imovina, ljudi se mogu razboljeti, a istovremeno će se stvoriti nove veze, nove strasti će se probuditi, jedan sasvim novi način života je u nastajanju. Ulazite u pustolovinu, znali vi to ili ne, bilo to vama drago ili ne. 
Moji prijedlozi:

Sprijateljite se s tom idejom, ne opirite se pustolovini. Ako ju prihvatite imat ćete najviše koristi. Budete li se borili i opirali, nećete pobijediti. Na to mislim kada kažem da treba biti otvoren prema riziku ... možda je vrijeme da se „skoči“!

Riskirati ne znači ulaziti u bilo kakvu besmislenu pustolovinu. Radi se o tome da čujemo poziv istine… stvari koje ste negirali, odgađali, izbjegavali, bojali ih se, ali za koje ste znali da su istinite. Ovo je vrijeme da budemo bliže istini i da slijedimo poziv.

U kolektivnom to znači da će snage korupcije i manipulacije vjerojatno pokušavati držati nadzor nad događajima, ali je sigurno da će se raspasti. Skandali će i dalje biti u vijestima.. Prirodne katastrofe će i dalje potresati Zemlju. U najgorem slučaju, tijekom ljeta 2010. ili kasnije može doći do rata jer dramatične promjene mogu izazvati strah i konflikte. Ali to ne mora biti tako: sami stvaramo svoju sudbinu u okolnostima u kojim se nalazimo.

Dok prolazite kroz te promjene bitno je da se dobro brinete za vaš imunološki sustav. Naime, koliko god te promjene bile pozitivne one vas mogu preplaviti i oslabiti vaš imunitet: jedite zdraviju hranu, izbjegavajte bijeli šećer, konzumirajte svaki dan sirovi češnjak i luk (sendvič), radite tjelesne vježbe, uzmite si vremena za sebe, ne dopustite da vas negativnost preuzme – osnovni su to savjeti koji vas mogu držati prizemljenim. 

Važna napomena: situacija koja se zagrijava je kao komad livenog željeza koji se može istući u bolji oblik – osobno i kolektivno. Budite veleposlanici dobroga i izbjegavajte tratiti vrijeme na trivijalne detalje. Na primjer, dok gledamo kako se Zemlja iscrpljuje i kako njeni resursi i vrste nestaju, ljudi gube vrijeme u diskusijama oko toga da li se globalno zatopljenje događa ili ne .. da li je tomu uzrok čovjek ili ne! TO NIJE BITNO! Ono što je bitno jest da prirodni svijet nestaje pred našim očima zbog naših nepravilnih postupka: veliko zagađivanje, sječa šuma, sve veće razine toksičnosti realnost su izvan diskusija o globalnom zatopljenju.

Osim toga, ekonomija se neće tako brzo stabilizirati… ali možda je tako i potrebno. Isto će biti i s mnogim drugim aspektima vašega života, nećete imati neposredne odgovore. Budite strpljivi i radite i dalje najbolje što možete. Kada se ciklus bude zatvorio tada će se pojaviti nove okolnosti. To se ne može požuriti na umjetan način. Ova dramatična vremena prilika su za nas da svoj život restrukturiramo, u osobnom i kolektivnom. Dok se mnogo toga redefinira, možemo se odreći loših navika i vezanosti, otvoriti se novim idejama i investirati u ono što funkcionira umjesto da ulažemo u privremena zadovoljstva.

Strpljenje je još jedan važan čimbenik.

U tom smislu, ne očekujte da se drugi promjene na bolje ako to vi sami ne radite. Mi krivimo vlade i projiciramo naše frustracije na udaljena 'zla', ali ne uspijeva nam da sami otvorimo svoja srca. Biti aktivan u pozitivnom smislu može bolje funkcionirati nego biti uvijek u pravu. 

VAŽNI DATUMI: 

· 30.10. 2009. do početka prosinca 2009.

· 15.1.2010. – 15.2.2010.

· 25.6.2010. – 5.8.2010.

· 1.11.2010. – 26.12.2010. 

OPĆI PRIJEDLOZI: 

· Shvatite ovo kao priliku da sebe iznova, na bolji način stvorite.

· Shvatite da će se morati platiti cijena, nešto će morati otići.

· Ako nešto ili nekoga izgubite, shvatite da je to znak tih vremena, upotrijebite krizu kao poduhvat u nove horizonte i stvorite nešto novo.

· Shvatite to kao pustolovinu koja zahtijeva rizik.

· Shvatite da ovo nije vrijeme kada možemo očekivati sigurnost, u tranziciji smo.

· Slušajte svoju unutarnju istinu; pobrinite se da se vaš život sada stvarno 'dogodi'.

· Brinite za svoj imunološki sustav: izbjegavajte lošu hranu općenito, čini vas ranjivim za brze viruse.

· Pomažite svojim prijateljima i obitelji, u ovo tranzicijsko vrijeme jedni drugima trebamo pomoći.

· Njegujte svoju duhovnu praksu: to je važno i za vaš imunološki sustav.

· Radite sve što možete da činite dobro: što god sada posijete imat će učinak sada i kasnije.

Vjerojatno se može još mnogo toga reći i protumačiti, ali mislim da razumijete. Nevjerojatna mogućnost se pojavljuje, sada i kroz cijelu 2010. godinu. Takva vrsta ciklusa u poznatoj povijesti nije se nikada dogodila. Možemo očekivati da će se određena mjera razaranja dogoditi – to je cijena koju moramo platiti; ali izgledi da ćemo proći buđenje i stvoriti bolju budućnost sada je nadohvat ruke. Nalazimo se usred jedne revolucije – kulturne, socijalne i političke. Na osobnoj razini je to konceptualna, emocionalna i duhovna revolucija. Doista, to se događa!
Želim vam sve najbolje i bezbroj blagoslova u ovo vrijeme i kasnije!

